KÄÄNNEKOHTA Parempi lupaus
Tervetuloa Käännekohtaan.
Tulossa: nainen tulee pariskunnan pettämäksi.
Naisen halu tulla prinsessaksi johtaa hänet prostituutioon.
Muukalaisen ystävällisyys saa rikollisen polvilleen.
Aluksi näemme pojan, joka joutui kerjäläiseksi kaduille.
Hänen elämänsä muuttui tavattuaan erään miehen.
Nelson joutui kerjäämään ruokansa hänen vanhempiensa kuoltua.
Joskus minulla ei ollut vaatteita puettavaksi.
Kiersin nälissäni kerjäämässä ruokaa.
Nelsonin oudon käytöksen takia häntä pidettiin noitana.
Tulin surulliseksi siitä, miten minua kohdeltiin.
Kerran hän kerjäsi ruokaa eräältä pastorilta.
Pastori vei hänet Orphan's Promise -järjestön lastenkotiin.
Minulla on syötävää, yösija ja jopa vaatteita.
Nelson opiskelee ahkerasti ja lukee Raamattua.
Lapsista pidetään hyvää huolta.
Useimmat heistä löydettiin kadulta.
Osa heistä olisi luultavasti kuollut ilman apuamme.
He kiittävät rukouksissaan Jumalaa saamastaan avusta.
Elän hyvää elämää.
Kiitän avustanne ja rukoilen Jumalan siunaavan teitä.
Raamattu sanoo: -
"Puhdas ja tahraton jumalan- palvelus Jumalan ja Isän silmissä -
on käydä katsomassa orpoja ja leskiä heidän ahdistuksessaan -
ja varjella itsensä niin, ettei maailma saastuta." Jaak. 1:27
Löydät lisätietoa järjestöstä ruudussa näkyvästä osoitteesta.
Seuraavan tarinan naisen ystävyys- suhde muuttui väkivaltaiseksi.
Afnan Lieb tapasi yliopiston ulkopuolella pariskunnan, -
joka muutti hänen elämänsä.
Hän antoi minulle numeronsa ja sanoi, -
että voin soittaa tarvittaessa.
Hän halusi myös rukoilla puolestani.
Hänen profetoimansa asiat toteutuivat kuukausien päästä.
Afnan kävi pitkiä keskusteluja Raamatusta heidän kirjakaupassaan.
Olin ihmeissäni Jumalasta.
Ystävyyden syventyessä alkoivat järjettömät vaatimukset.
He vaativat Afnania puhdistamaan itsensä.
Minun piti mm. voidella kaikki tavarat, -
ennen kirjakaupasta poistumista.
Afnan tuli vainoharhaiseksi ja jäi pois seurakunnastaan.
Hän uskoi pariskunnan vääristämään Raamatun sanomaan.
Yhteydet hänen epäpuhtaaseen perheeseensä rajoitettiin.
He olivat hänen uudet vanhempansa.
Tottelin heitä.
He myivät kaikki tavarani, sillä menneestä piti päästää irti.
He tuhosivat kaiken, mikä oli yhteydessä minuuteeni.
Ruumiillinen ja seksuaalinen väkivalta koettelivat rajoja.
Hän alkoi kosketella minua sopimattomasti.
En menettänyt neitsyyttäni, mutta se oli hyvin nöyryyttävää.
Kymmenen vuoden jälkeen Afnanin mitta tuli vihdoin täyteen.
Hänen piti katkaista kaikki ulko- puoliset suhteet tai lähteä pois.
Koin ensimmäistä kertaa eläessäni rohkeutta kieltäytyä.
Hän raivostui ja pahoinpiteli minua.
Satutin selkäni pahasti.
Hän sanoi: "Ajattelet, että tämä ei ole Jeesuksen tekoa.
Minä teen erilaista työtä."
Lähdin pois, enkä ole nähnyt häntä sen jälkeen.
Hän pyysi apua uskovalta työkaveriltaan.
Hän antoi Afnanille asuinsijan ja kutsui ystävät rukoushetkeen.
Pyysin Jeesusta puhumaan minulle.
Avasin Raamatun ja Jesajan kirja pomppasi esiin.
"Pois, pois! Lähtekää sieltä." Jes. 52:11
Koin valtavaa rauhaa.
Kuinka kykenin nukkumaan rauhassa samana yönä, -
jona jätin kyseisen lahkon?
Jumala rauhoitti minut armossaan Sanansa kautta.
Hän teki toisen rohkean päätöksen.
Menin kotiin pyytämään isältäni anteeksi tekojani.
Hän keskeytti minut sanoen: "Tyttäreni on palannut."
Afnan kävi myös sielunhoitajilla, -
jotka auttoivat häntä irtautumaan valheista.
Tunsin itseni hyväksytyksi.
Jumala toimi jokaisessa istunnossa. Aloitin kaiken alusta.
Herra sanoi minulle: "En tahdo sinun tekevän mitään.
Haluan, että otat rakkauteni vastaan."
Afnanilla on oma perhe, ja hän on osa raamatullista seurakuntaa.
Hän kertoo ilosanomaa Israelissa vuosittain vanhempiensa kanssa.
Kiitän siitä, etten elä enää manipuloituna pelon vallassa.
Elän rakkaudessa ja vapaudessa Herran johtamana.
Meidän ei pidä seurata ihmisiä, vaan Raamatun sanaa.
Ihmiset voivat pettää meidät.
Kohta näemme naisen lapsuuden unelman muuttuvan painajaiseksi.
"Ruoho kuivuu, kukkanen lakastuu, -
mutta meidän Jumalamme sana pysyy iankaikkisesti." Jes. 40:8
Tanya Street unelmoi pikkutyttönä prinsessan elämästä.
Elämä ei kuitenkaan mennyt käsikirjoituksen mukaan.
Olen ollut aina romanttinen ja unelmoinut prinsessan elämästä.
Elämä jäi kuitenkin unelmien varjoon.
Hän menetti lapsena viattomuutensa isäpuolelleen.
Tanyan rakkaudenkaipuu ajoi hänet vääriin suhteisiin.
Tulin raskaaksi 17-vuotiaana.
Muut ihmettelivät sitä, sillä minut tunnettiin kirkossa kävijänä.
Abortti ei ollut minulle vaihtoehto.
Tanya synnytti pojan, mutta iloa varjosti masennus.
Olin halunnut tehdä itsemurhan jo monesti.
Pojan synnyttyä elämäni muuttui.
Poikani oli muutaman kuukauden ikäinen, -
kun olimme valmistujais- matkalla huvipuistossa.
Tapasin siellä parittajani.
Olin täydellinen kohde.
Parittajat tekevät kovasti töitä ollakseen ritareita -
ja sitten pettävät naisen.
Hän antoi minun unelmoida vapaasti.
Satu päättyi kuukausien päästä.
Hän kertoi äidillään olevan naisia, -
jotka tienasivat rahaa myymällä itseään.
Hän suojeli heitä, kunnes heillä olisi riittävästi rahaa elämiseen.
Sain sosiaalitukea ja ruokalippuja lapseni takia.
Valmistauduin yliopistoa varten valtion rahoilla.
Hän toi nämä seikat esille.
Sanoin, etten voi tehdä sellaista.
Hän kyseli seksisuhteistani ja vetosi siihen, -
etten saa lapsitukeakaan.
Hän sanoi: "Sinä olet huora, eivät he, sillä heille maksetaan siitä."
Se vaikutti minuun jotenkin.
Tiesin olevani väärässä.
Ajattelin toimivani itseään myyvien tavoin väärin.
Tanya uskoi hänen valheensa.
Hän suostui myymään itseään, koska rakasti miestä.
Olin henkisesti ansassa.
Muutuin ihmisenä selvitäkseni tilanteesta.
Sitä kesti noin kaksi vuotta.
Parittaja muuttui väkivaltaiseksi.
Toivo ilmestyi yön pimeydessä.
Nousin miehen kyytiin ja kerroin suunnan, -
mutta hän ei kuunnellut minua.
Tiesin olevani vaikeuksissa.
Yritin turhaan puhua hänelle järkeä.
En tiennyt missä olimme.
Pysähdyimme ja hän käski minua antamaan rahani hänelle.
Sanoin saaneeni juuri selkääni rahan menettämisestä, -
enkä aikoisi antaa rahojani.
Hän veti esiin veitsen.
Kuulin äänen sisälläni sanovan: "Sinulla on lapsi."
Ajattelin, mitä ihmettä oikein teen.
Se oli ensimmäinen heräämiseni.
Annoin rahat hänelle, ja hän työnsi minut ulos autosta.
Olin toimeton.
Huusin Jumalalle: "Missä olet?"
Aloin kävellä tietämättä suuntaa.
Minulla ei ollut lainkaan rahaa.
Kävelin korkokengissäni huoraksi pukeutuneena.
Poliisiauto ajoi viereeni.
Konstaapeli kysyi, millä asialla liikun siellä.
Vastasin: "Mitäpä luulet? Vietkö minut asemalle vai et, -
sillä en halua ajatella, kuinka pääsen parittajani luo?"
Hän kysyi: "Oletko väsynyt olemaan täällä?"
Vastasin myöntävästi.
Kerroin asuvani toisessa osavaltiossa.
Hän tarjoutui maksamaan bussilippuni, -
jos lupasin olla palaamatta.
Tietysti hän halusi tietää parittajani nimen.
Kerroin sen mielelläni.
Odotin hänen yrittävän jotain, -
mutta hän käyttäytyi kuin herrasmies.
Hän antoi minun nukkua autossa koko yön.
Hän vei minut bussipysäkille ja maksoi lippuni.
Kävin hakemassa poikani.
Aloin antautua Jumalalle.
Meni kauan aikaa, ennen kuin opin luottamaan jälleen.
Tanya on vapautunut menneestä ajan ja rukouksen myötä.
Jumala pelasti minut.
Mietin usein raamatunpaikkaa, -
joka kertoo, kuinka Jumala nostaa meidät turmion kuopasta.
Hän tiesi, kuinka nostaa minut kuopastani.
Meidän täytyy uskoa vain siihen, mitä Jumala sanoo meistä.
Tule tuntemaan totuus ja usko mitä Hän sanoo.
Jatketaan katkon jälkeen.
"Jos joku janoaa, niin tulkoon minun tyköni ja juokoon.
Joka uskoo minuun, -
hänen sisimmästään on, niin kuin Raamattu sanoo, -
juokseva elävän veden virrat." Joh. 7:37-38
Bobby Bowers teki sopimuksen demonin kanssa jo nuorena.
Hän ajautui turmioon, -
kunnes kohtasi voiman, joka oli liian voimakas vastustettavaksi.
Bobby näki demonin ollessaan 14-vuotias.
Näin tulenhehkuvan silmäparin lähestyvän minua.
Tiesin sen olevan demoni.
Hän tarjosi minulle valtaa ja varajohtajan viran jengissäni, -
jos palvelisin häntä.
Minun piti ensin tehdä rikos.
Olin liian nuori tajutakseni tilannetta ja hyväksyin sopimuksen.
Bobby suunnitteli kaupan ryöstön ystävänsä kanssa.
Menin kauppaan yhdessä jengin johtajan kanssa.
Vaadin kauppiaalta rahoja hänen henkeään uhaten.
Hän liikkui, joten iskin häntä päähän sorkkaraudalla.
Sanoin tappavani hänet, jos hän nousisi ylös.
Verta oli joka puolella.
Vuodatin ensimmäistä kertaa viatonta verta.
Sen jälkeen minusta tuli jengin varajohtaja.
Bobby myi ja käytti huumeita.
Säännöt kielsivät huumeiden käytön niitä myytäessä.
Mielen täytyi pysyä selvänä.
Käytimme monenlaisia huumeita.
Bobbyn rikokset lisääntyivät huumeiden käytön myötä.
Minulla oli mm. seitsemän murha- yritystä, noin 20 pahoinpitelyä, -
aseellisia ryöstöjä ja tuhopolttoja.
Olin tehnyt kaikkea pahaa.
Ajattelin olevani tuhoutumaton demonilta saadun voiman vuoksi.
Otin kuusi huumeannosta kerralla selvittääkseni kestänkö sen.
Laitoin nestemäistä PCP -huumetta suoneeni.
Kehoni hyytyi, mutta jäin henkiin.
Bobby toimi myös valvojana.
Kiersin lunastamassa velkoja.
Jos heillä ei ollut rahaa, palasin takaisin kovat piipussa.
Tein sen, mitä piti tehdä.
Erään pahoinpitelyn jälkeen, Bobby lähti paikalta peloissaan.
Olin yltä päältä veressä.
Pysäytin auton, pesin käteni ja soitin siskolleni.
Sanoin hänelle, etten voinut uskoa tekoani.
Katkeroiduin ja vajosin yhä syvemmälle.
Olin valmis ottamaan monien hengen.
Minusta tuli etsintäkuulutettu.
Kasvojani näytettiin TV:ssä.
Pakenin osavaltiosta toiseen.
Olin väsynyt pakenemiseen palattuani Baltimoreen.
Bobby jäi viimein kiinni.
Yksi poliiseista vei minut kiireesti poliisiautoon.
Minut vietiin välittömästi pois rikospaikalta.
Kyseinen poliisi kysyi minulta, olenko kunnossa.
Sanoin hänelle: "Miksi olet huolissasi minusta? Olen hirviö."
Hän sanoi olevansa kristitty ja noutaneensa minut nopeasti, -
sillä minut haluttiin tappaa.
Ymmärsin Jumalan käden olleen ylläni.
Aloin itkeä, sillä en uskonut ansainneeni armoa.
En ansainnut anteeksiantoa.
Se oli syvällinen hetki.
Hän sai 15 vuoden tuomion.
Vankilatuomio ja Jumala saivat minut nöyrtymään.
Sana sanoo, että jokaisen polven pitää notkistuman. Room. 14:11
En uskonut kenenkään saavan minua polvilleni.
Bobby vei ongelmansa Jumalalle.
Odotin rangaistusta, mutta Jumala mursi minut rakkaudellaan.
Bobby mitätöi sopimuksensa paholaisen kanssa.
Sain rangaistuksen sijaan anteeksiannon.
Se muutti koko elämäni. Olin ensimmäistä kertaa vapaa.
Uutena kristittynä Bobby rakasti Jumalaa ja lähimmäisiään.
Hän opiskeli Raamattua vankilassa ja johti monet vangit uskoon.
Hän tapasi myös kappalaisen.
Bobbylla on suurin tuntemani sydän ihmisten auttamisen suhteen.
Hän oli ainut tapaamani vanki, -
joka kunnioitti jokaista vankilan jengiä.
Bobby haluaa kertoa Jeesuksesta.
Myisin huumeita ja eläisin vanhaa elämääni ilman Kristusta.
Olen riippuvainen Jumalasta.
Rukoilen joka aamu, että voisin olla mieliksi Jumalalle.
Uskon menestyneeni ja saaneeni siunauksia sen tähden.
Jumala voi antaa anteeksi kenelle tahansa.
Toivon, että joku löytää elämäni kautta toivon, -
että he voivat saada anteeksi ja unohtaa menneet teot.
Kuka tahansa voi ottaa vastaan Jumalan rakkauden.
Sitä ei voi ansaita teoin.
Jumalan armo on kaikkien saatavilla.
Raamattu sanoo: -
"Ei korkeus eikä syvyys,
eikä mikään muu luotu voi meitä erottaa Jumalan rakkaudesta, -
joka on Kristuksessa Jeesuksessa, meidän Herrassamme." Room. 8:39
Jeesuksen rakkaus tuli ilmi, kun me käännyimme pois Hänestä, -
mutta Hän kuoli puolestamme.
Hän kuoli saadaksemme rauhan, ilon ja toivon.
Mikä on vastauksesi?
Hän antoi itsensä puolestasi.
Käännätkö Hänelle jälleen selkäsi ja jatkat taakkoinesi?
Jeesus haluaa antaa sinulle uuden alun.
Sinun täytyy vain ottaa Hänet vastaan rukouksen kautta.
Jeesus, tahdon uuden alun.
Auta minua pyrkimyksessäni.
Olen kokeillut jo kaikkea.
En ymmärrä täysin armoasi, mutta ymmärrän tarvitsevani apua.
Pyydän, anna minulle uusi alku.
Annan sinulle koko elämäni unelmineen ja tuskineen.
Ota minut vastaan omana itsenäni.
Kiitos, että kuolit puolestani, aamen.
Jos rukoilit kanssani, otathan meihin yhteyttä.
Jatkamme katkon jälkeen.
"Sillä niin kuin maa tuottaa kasvunsa -
ja niin kuin kasvitarha saa siemenkylvönsä versomaan, -
niin saattaa Herra versomaan vanhurskauden -
ja kiitoksen kaikkien kansojen nähden." Jes. 61:11
Jos haluat Muyiwan konserttiin, palvelukseen tai puhujaksi, -
ota yhteyttä ruudussa näkyvän numeron tai kotisivujen kautta.
Aikamme on lopuillaan.
Muistetaan, että Jumala rakastaa meitä loputtomasti.
Kuulemme lopuksi Da'Truthin musiikkia.
Näkemiin ja siunausta.
DA' TRUTH "Jeesus kaikkia varten"
Olen maailman tähtäimessä.
Väittävät, että rakastan seurakuntaa, enkä välitä kaduista.
Yritän tehdä osani ja pysyn uskollisena evankeliumille.
Olen nähnyt kasvua ja kuullut todistuksia.
Kerron, mitä Jumala on puhunut.
Miksi se on rikos, jos sydämeni sykkii seurakunnalle?
Missä ovat päivät, jolloin papin ylpeys puhui elämää?
Seurakunta suuntasi katseeni kadulle.
Mistä maailma puhuu?
Onko Jeesus kaikkia varten?
Jeesus on kaikkia varten.
Suomennos: Antti Malvisto